Polisiebeampte vermoor vriendin, pleeg selfmoordŉ Polisiebeampte van Ladysmith in KwaZulu-Natal het sy vriendin doodgeskiet voor hy selfmoord gepleeg het. ŉ Polisiewoordvoerder, kol Vincent Mdunge, sê konst. Sthembiso Mazibuko (28), het Woensdag sy vriendin agt keer geskiet. Mazibuko het glo ŉ uitval met sy vriendin gehad voor hy haar in sy woonstel geskiet het. Mdunge sê Mazibuko het nadat hy sy vriendin doodgeskiet het na die polisiestasie gehardloop waar hy ŉ ander polisiebeampte se vuurwapen gegryp het en ŉ persoon geskiet het wat naby die polisiestasie verbygeloop het. Die man het oorleef. Mazibuko het toe glo ŉ motor wat by die polisiestasie parkeer was gevat en terug gery na sy woonstel toe waar hy homself geskiet het.